Συντεταγμένες: 39°04′18″N 20°52′27″E﻿ / ﻿39.0716853°N 20.8740802°E﻿ / 39.0716853; 20.8740802

Η **Παλαιοσκαμιά** ή Παλαιοσκαμνιά είναι ένας μικρός παραθαλάσσιος οικισμός του Δήμου Αρταίων με 36 μόνιμους κατοίκους (απογραφή 2011), δίπλα από τον Αμβρακικό κόλπο και υπάγεται στην τοπική κοινότητα Πολυδρόσου.

Σύμφωνα με το Σχέδιο Καποδίστρια, η Παλαιοσκαμιά υπήρξε μέχρι το τέλος του 2010, οικισμός του νεοσύστατου Δήμου Αμβρακικού με έδρα την Ανέζα. Με βάση τη νέα διοικητική διαίρεση που προβλέπει το Σχέδιο Καλλικράτης, η Παλαιοσκαμιά εντάχθηκε στο Δήμο Αρταίων. Ο οικισμός απέχει περίπου 17 χιλιόμετρα από την πόλη της Άρτας. Σχεδόν όλοι οι κάτοικοι είναι βλαχόφωνοι.

Ιστορία
-------

Η πρώτη επίσημη αναφορά στον οικισμό γίνεται στην απογραφή του 1981, η οποία δημοσιεύτηκε στο ΦΕΚ B' 370 - 14.06.1982 και μας γνωστοποιεί ότι ο πληθυσμός του οικισμού ανερχόταν σε 69 κατοίκους. Στις αρχές της δεκαετίας του '60 άρχισε η χάραξη νέων δρόμων και έλαβε χώρα η ασφαλτόστρωση του κύριου οδικού άξονα που συνδέει την πόλη της Άρτας με την Κορωνησία με αποτέλεσμα η πρόσβαση προς την πόλη να γίνει πλέον ευκολότερη. Εκείνη την εποχή γίνεται και η διανομή της γης σε Βλάχους από το Συρράκο Ιωαννίνων και το Βαθύπεδο Ιωαννίνων και ακολουθεί η μόνιμη εγκαταστασή στην Παλαιοσκαμιά. Η περιοχή δεν ήταν άγνωστη στους συγκεκριμένους πληθυσμούς διότι πριν από τη διανομή της γης κατέβαιναν τα καλοκαίρια από τα ορεινά για να βοσκήσουν τα κοπάδια τους. Ο Σεραφείμ Ξενόπουλος ο Βυζάντιος, μητροπολίτης Άρτας στο «Δοκίμιον Ιστορικόν περί Άρτης & Πρεβέζης» (εκδ.1884), μας πληροφορεί ότι στην περιοχή κοντά στη σημερινή Παλαιοσκαμιά και συγκεκριμένα στον όρμο της Σαλαώρας υπήρχε ένας κατεστραμμένος ναός αφιερωμένος στον Άγιο Νικόλαο και το 1814 με εντολή του Αλή Πασά των Ιωαννίνων εγκαταστάθηκαν εκεί μερικές οικογένειες από τη Χειμάρρα αλλά εγκατέλειψαν τη συγκεκριμένη τοποθεσία μετά την εξόντωση του Αλή Πασά εξαιτίας του βάλτου και της ελονοσίας που μάστιζε την περιοχή.

Τοποθεσία και Πρόσβαση
----------------------

Η Παλαιοσκαμιά γειτνιάζει με το Πολύδροσο, τη Βίγλα και την Ανέζα και απέχει ελάχιστα από τον όρμο της Σαλαώρας στον Αμβρακικό κόλπο και η απόσταση από την Κορωνησία είναι περίπου 11 χιλιόμετρα. Σε μικρή απόσταση βρίσκεται το αντλιοστάσιο Βίγλας, έργο αποξήρανσης της δεκαετίας του ΄50 από ομάδα Ολλανδών μηχανικών. Συνδέεται οδικώς με την Άρτα μέσω της Επαρχιακής οδού Άρτας–Κορωνησίας. Η πρόσβαση από τον οικισμό προς την επαρχιακή οδό ήταν εφικτή μέχρι το 2012 μέσω της γέφυρας στη θέση Μαγκλάρα, η οποία όμως κρίθηκε ακατάλληλη και η πρόσβαση μέχρι το 2014 μπορούσε να πραγματοποιηθεί μόνο μέσω της γέφυρας που βρίσκεται στο ύψος του αντλιοστασίου. Το καλοκαίρι του 2014 δόθηκε στην κυκλοφορία η νέα γέφυρα τύπου Μπέλεϋ, η οποία έχει μήκος 28 μ. και πλάτος 3,81 μ. και επιτρέπει την διέλευση οχημάτων μεικτού βάρους έως και 15 τόνους. Τον οικισμό εξυπηρετεί η γραμμή Άρτα-Κορωνησία, του Αστικού ΚΤΕΛ Άρτας. Οι κάτοικοι του χωριού εκκλησιάζονται στην εκκλησία του Αγίου Αθανασίου Πολυδρόσου.

Δημογραφικά στοιχεία
--------------------

Σήμερα ο πληθυσμός ανέρχεται στους 36 μόνιμους κατοίκους (απογραφή 2011), εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 48 κατοίκους.

Οι πληθυσμιακές διακυμάνσεις, αποτυπώνονται στον παρακάτω πίνακα.

Παραγωγή και Απασχόληση
-----------------------

Οι κάτοικοι έχουν ως κύρια ασχολία την κτηνοτροφία και τη γεωργία με κύριες καλλιέργειες: καλαμπόκι και τριφύλλι.

Παραπομπές
----------

1. 1 2  «Ελληνική απογραφή 2011». Αρχειοθετήθηκε από το πρωτότυπο στις 16 Οκτωβρίου 2015. Ανακτήθηκε στις 6 Φεβρουαρίου 2013.
2. ↑  Διοικητική διαίρεση Δήμου Αρταίων με το Σχέδιο Καλλικράτης
3. ↑  «Ελληνική απογραφή 05/04/1981» (PDF). Αρχειοθετήθηκε (PDF) από το πρωτότυπο στις 11 Ιουνίου 2015. Ανακτήθηκε στις 7 Φεβρουαρίου 2013.
4. ↑  Βρέχει πάλι απόψε,Κώστας Παπαθεοδώρου,2010[*νεκρός σύνδεσμος*]
5. ↑  «Ντουλέμ αρέ χαμένι». Αρχειοθετήθηκε από το πρωτότυπο στις 27 Ιουλίου 2013. Ανακτήθηκε στις 7 Φεβρουαρίου 2013.
6. ↑  «Η Ιστορία του Βαθυπέδου». Αρχειοθετήθηκε από το πρωτότυπο στις 26 Ιουλίου 2013. Ανακτήθηκε στις 3 Σεπτεμβρίου 2013.
7. ↑  Δοκίμιον Ιστορικόν περί Άρτης και Πρεβέζης(εκδ.1884), σελίδα 316.
8. ↑  Οδηγικές χιλιομετρικές αποστάσεις μεταξύ πόλεων, χωριών, χωρών
9. ↑  Αποκομμένη" η Παλιοσκαμνιά αν και βρίσκεται δίπλα στην Ε.Ο. Άρτας - Κορωνησίας [*νεκρός σύνδεσμος*]
10. ↑  «Δημοτικό Διαμέρισμα Βίγλας». Αρχειοθετήθηκε από το πρωτότυπο στις 31 Οκτωβρίου 2013. Ανακτήθηκε στις 7 Φεβρουαρίου 2013.
11. ↑  Δόθηκε στην κυκλοφορία η γέφυρα στη Σαλαώρα. Αρχειοθετήθηκε 2016-03-04 στο Wayback Machine.
12. ↑  Δρομολόγια Αστικού ΚΤΕΛ
13. ↑  Απογραφή πληθυσμού της 18ης Μαρτίου 2001,Ελληνική Στατιστική Αρχή(ΕΛ.ΣΤΑΤ.). Αρχειοθετήθηκε 2015-06-28 στο Wayback Machine.
14. ↑  «Αρχείο Εθνικής Στατιστικής Υπηρεσίας της Ελλάδος – Ε.Σ.Υ.Ε». Αρχειοθετήθηκε από το πρωτότυπο στις 18 Ιουλίου 2012. Ανακτήθηκε στις 6 Φεβρουαρίου 2013.

Εξωτερικοί σύνδεσμοι
--------------------

* Δήμος Αρταίων
* Περιφερειακή Ενότητα Άρτας

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Αρταίων |
| --- |
|  |
| Δημοτική Ενότητα Αμβρακικού | 
* Ανέζα
* Απόμερο
* Βίγλα
* Γαβριά
* Καλογερικό
* Κορωνησία
* Μύτικας
* Παλαιοσκαμνιά
* Πολύδροσο
* Ράχη
* Στρογγυλή
* Ψαθοτόπι
 |
|  |
| Δημοτική Ενότητα Αρταίων | 
* Άρτα
* Αγία Τριάδα
* Άγιοι Ανάργυροι
* Άγιος Γεώργιος Γλυκορρίζου
* Γλυκόρριζο
* Ελεούσα
* Θανασαίικα
* Κεραμάτες
* Κωστακιοί
* Λιμίνη
* Μαραθοβούνι
* Μονή Γεννήσεως Θεοτόκου (Κάτω Παναγία)
* Συγγουνέικα
 |
|  |
| Δημοτική Ενότητα Βλαχέρνας | 
* Βλαχέρνα
* Βρυσούλες
* Γραμμενίτσα
* Γρίμποβο
* Δάφνη
* Δρυώνας
* Έλατος
* Ζαρκαδαίικα
* Κορφοβούνι
* Ρουμάνια
* Σκαμνιά
* Χανόπουλο
 |
|  |
| Δημοτική Ενότητα Ξηροβουνίου | 
* Αμμότοπος
* Άμμος
* Αμπέλια
* Ανωγειατά
* Δαφνωτή
* Καθαροβούνι
* Καλλιθέα
* Καμπή
* Κάμπος
* Κάρδαμος
* Παλαιοχώρι
* Παντάνασσα
* Περδικάρι· Πιστιανά
* Πλατανάκια
* Πλατάνια
* Προφήτης Ηλίας
* Ροδαυγή
* Σκούπα
* Σουμέσι
* Τσιαπαλαίικα
* Υδροηλεκτρικός Σταθμός Λούρου
* Φανερωμένη
* Φράξος
 |
|  |
| Δημοτική Ενότητα Φιλοθέης | 
* Άγιος Σπυρίδωνας
* Βαθύπεδο
* Δοκίμια
* Κακόβατος
* Καλαμιά
* Καλόβατος
* Κιρκιζάτες
* Πλησιοί
* Ρόκκα
* Χαλκιάδες
 |

 |